钦定古今图书集成/明伦汇编/闺媛典/第288卷 > 皇清二十一 > 顾明姑
## 钦定古今图书集成/明伦汇编/闺媛典/第288卷 > 皇清二十一 > 顾明姑

按《分水县志》：“顾明姑，于潜人，许字何鼎新。生有至性，言笑不苟。年十五，父近病笃，明姑割右臂告天，煮药进之，父遂愈。年十六，鼎新亡，往吊辄哀恸，执丧事悉如妇礼。及竣，其家逼之他适，明姑持刀欲自尽。从此不栉沐，不饰衣，不见七岁以上男子。右族屡谋聘之，屡持刀如前。家人知其不可夺，置之危楼，绝其饮食” 者，数日不为动。昼夜纺绩，历四十年始下楼焉。顺治中，奉